Կիբերահաբեկչություն (ֆիլմ)

**«Կիբերահաբեկչություն»** () ` hեռուստաֆիլմ, թողարկվել է 2011 թվականի հուլիսի 17-ին։ Ֆիլմը նկարահանվել է ABC Family-ի կողմից։ ABC Family-ը *Seventeen Magazine* ամսագրին տված հարցազրույցում ասել է, որ իրենք ֆիլմ են նկարահանել՝ ցուցադրելով առցանց վիրավորանքների խնդրի էությունը «delete digital drama» հանդիպման համար։ Ֆիլմը մի աղջկա մասին է, ով սոցցանցում նվաստացվում է դասընկերների կողմից։ Ֆիլմը նկարահանվել է Մոնրեալում։

## Սյուժե
Ֆիլմը սկսվում է նրանով, որ Թեյլոր Հիլրիջը ծննդյան օրվա առթիվ մայրիկից  նվեր է ստանում համակարգիչ։ Աղջիկը շատ ուրախ է, քանի որ մինչ այդ նա օգտվում էր մոր համակարգչից, ինչը անհարմարություններ էր ստեղծում։ Մայրը ամեն անգամ հետևում էր համացանցում այցելած աղջկա բոլոր էջերը։ Սակայն Թեյլորը շուտով գրանցվում է մի սոցցանցում և դառնում իր դասընկերների ծաղրի առարկան։ Դրա պատճառով նրա ընկերներից մեկը երես թեքեց նրանից, իսկ երկրորդ ընկերուհին՝ Սամանտան, դավաճանեց նրան՝ կեղծ էջ ստեղծելով համացանցում և ծաղրելով Թեյլորին ուրիշի անունով։

Հուսահատության մեջ Թեյլորը փորձում է ինքնասպան լինել, բայց նրա մայրն ու Սամանթան ժամանակին են կանխում են, իսկ Թեյլորին նյարդային խանգարման պատճառով տեղափոխում են հիվանդանոց։ Թեյլորի մայրը օգնության ձեռք է մեկնում դստերը և փորձում է համոզել երկրի կառավարությանը ստեղծել օրենք, որը հնարավոր կլինի վերահսկել սոցիալական ցանցերում վիրավորանքներն ու նվաստացումները։

## Դերերում

## Քննադատների ընդունում
Ֆիլմը քննադատների կողմից արժանացել  է դրական արձագանքների։ Ասում են, որ ֆիլմը շատ ուսանելի ու հետաքրքիր է ստացվել։ Common Sense Media-ն ֆիլմին տվել է 4 և 5 աստղ․ նշելով, որ «Կիբերահաբեկչությունը կարևոր խոսակցության թեմա է առցանց իրական կյանքի սպառնալիքների մասին»։

Ֆիլմն ինքնին հիմնված է սոցիալական ցանցերում առկա անանունության, իրավական բացերի, որոնք թույլ են տալիս կիբերհարձակման և սոցիալական ցանցերում ճնշումներ, հրատապ խնդիրների վրա։

## Հետաքրքիր փաստեր
* 2011 թվականի հուլիսի 5-ին Շարլոտ Ռասը ստեղծեց Delete Tees-ը, որոնք հասանելի էին ամբողջ Միացյալ Նահանգներում։ Շապիկները սև էին, որի վրա սպիտակով գրված էր «Delete»։
* Twitter-ի էջում կարելի է ստանալ «Twibbon», որը կոչ է անում դադարեցնել կիբերհարձակումըները։
* 2011 թվականի հուլիսի 14-ին ABC Family-ը կազմակերպեց հանրահավաք, որը կոչվում էր «The Rally to Delete Digital Drama» Գրինդլիում, Կալիֆորնիա։ Հանրահավաքին մասնակցել են Շեյ Միտչելը, Թայլեր Բլեքբորնը, Դարեն Կագասովը, Սքայլեր Սամուելսը, Գրեյ Դեյմոնը, Քեթի Լեկլերը, Վանեսա Մարանոն, Էմիլի Օսմենթը և այլք։ Էմիլի Օսմենտն անակնկալ է մատուցել և կատարել իր երգը, որը գրվել է հատուկ ֆիլմի համար։ Հանդիպման մասնակիցները նաև ինքնագրեր են ստորագրել։

## Դիտում
Cyberbully-ն իր պաշտոնական թողարկումից ի վեր հավաքել է 3,400,000 դիտում։ Այն առաջին հորիզոնականում էր հեռահաղորդակցման համար 20:00-22:00-ի ժամանակային հատվածում։ Այն դարձել է շաբաթվա թիվ 1 հեռուստաֆիլմը և 2010-2011 թվականների երկրորդ ամենադիտված հեռուստաֆիլմը։

## Երաժշտություն
Էմիլի Օսմենթը գրել է «Drift» երգը, որը հետագայում դարձել է ֆիլմի սաունդթրեքը։ Այն թողարկվել է 2011 թվականի հուլիսի 12-ին։ Ֆիլմում նույնպես հնչում են «Breathe Me» և «Perfect» երաժշտությունները։ Ֆիլմի սկզբում հնչում է երաժշտություն՝ «Portugal. The Man - Hip-Hop Kids»:

## Ծանոթագրություններ

## Արտաքին հղումներ
* Официальный сайт 

Կատեգորիա:2010-ականների ամերիկյան ֆիլմեր
Կատեգորիա:2010-ականների անգլերեն ֆիլմեր
Կատեգորիա:2011 դրամա ֆիլմեր
Կատեգորիա:2011 ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր դեռահասների համար
Կատեգորիա:2010-ականների կանադական ֆիլմեր